Won ich agfrogt worde be öb ich am Jugendfescht en Feschtred wörd halte, han ich ned lang müesse studiere. Schliesslich ben ich z' Lenburg ufgwachse und au i d'Schuel gange. Scho als chliene Bueb händ mech d'Manne met Frack und Zylinder fasziniert und ich ha mer gwünscht, au emol so am Jugendfescht dörfe debie zy. Be  de Kadette und de Freischare mitzmache esch natürlech au immer super gsi. Aber höt vor euch mit Frack und Zylinder en Jugendfeschtred dörfe z'halte, esch für mich natürlich scho ober mega giga toll.